เกิดความเดือดร้อนในการเดินทางเข้าออกซอยอำนวยสุข 2 เนื่องจากในช่วงเดือน พ.ย.-ธ.ค. ของทุกปีทางโรงงานบางกอกคริสต์มาสจะมีลูกค้ามาซื้อของเป็นจำนวนมากแทบทุกวัน ทางโรงงานละเลยพฤติกรรมการจอดรถของลูกค้าที่มาซื้ิอสินค้าของตนปล่อยให้จอดรถข้างทางทำให้รถที่จำเป็นต้องเข้าออกไม่สามารถเดินทางได้เนื่องจากซอยเป็นซอยตัน ทางแคบรถไม่สามารถสวนกันได้ จำเป็นต้องรอให้ “ลูกค้าซื้อสินค้าให้เรียบร้อย” หรือ “ขนสินค้าขึ้นรถให้เรียบร้อยก่อน” จึงมีการขยับรถออกให้ โดยแจ้งกับประชาชนท่านอื่นที่ใช้เส้นทางให้ “รอสักครู่” และยิ่งกว่านั้นในช่วงใกล้เทศกาลที่มีลูกค้าจำนวนมากลูกค้าเหล่านั้น “จอดขวางประตูบ้าน” ทำให้ไม่สามารถออกจากบ้านได้ ส่วนตัวคิดว่าพื้นที่ถนนส่วนนี้เป็นที่สาธารณะไม่ใช่สถานที่จอดรถสำหรับลูกค้าที่มาซื้อของ ทางไม่ควรปล่อยปะละเลยและย้ำเตือนลูกค้าอย่างเด็ดขาดเพื่อไม่ให้สร้างความเดือดร้อนแก่ประชาชนท่านอื่นที่ใช้เส้นทางเดียวกันจึงอยากร้องเรียนฝากทางกรุงเทพมหานครเป็นตัวแทนดำเนินการดูแลแก้ไขหรือส่งต่อเรื่องให้หน่วยงานที่เกี่ยวข้องจัดการแก้ปัญหาด้วย